Wealth Masters International

Wealth Masters International (WMI) var et nettverksselskap fra USA stiftet i 2005 av Kip Herriage og Karl Bessey. Selskapet ble erklært å være et ulovlig pyramidespill av norske myndigheter.

 Bakgrunn 

Herriage og Bessey traff hverandre i 2000 gjennom selskapet Global Prosperity Group.In memory of Karl Bessey  Kip Herriages blogg Dette selskapet har blitt omtalt som et av de verste pyramidespill i USAs historie.EXHIBIT: Global Prosperity Group/ Investors International (IGP) quatloos.com Da dette ble stengt av amerikanske myndigheter etter opprulling av storstilt organisert skatteunndragelse, fortsatte de to i selskapet Liberty League International sammen med mange andre sentrale personer fra GPG. Da dette også havnet i myndighetenes søkelys trakk de seg ut og etablerte WMI.

 Konsept 

Selskapet markedsførte seg selv som en unik kilde til velstand, helse og visdom. Konseptet var basert på nettverksmarkedsføring der registrerte medlemmer også var WMIs selgere. I realiteten hadde produktene de solgte kun symbolsk verdi og det handlet utelukkende om å verve nye deltakere.Lotteritilsynet: WMI er et ulovlig pyramidespill VG

Den amerikanske politikeren Wayne Allyn Root som i 2008 var visepresidentkandidat for Det libertarianske parti, satt i WMIs styre.

WMIs markedsførte opplæringsprodukter, der første steg M1 var en serie med CD-er og DVD-er som skulle gi opplæring og instruksjoner i hvordan man bygger opp sin bedrift og utvikler velstand. M2 og M3 var internasjonale konferanser der det ble leid inn profesjonelle foredragsholdere bl.a. innenfor team-building, investeringer og personlig økonomi.

Medlemmene etablerte som regel egne nettsteder hvor de markedsførte konseptet og produktene. Hver selger mottok provisjon av egne innsalg i opptil fem nivåer under seg.1.100 nordmenn lokket med helse, velstand og visdom  E24

 CarbonCopyPro 

I 2007 lanserte Jay Kubassek og Aaron Parkinson CarbonCopyPro som en markedsføringsfront for Wealth Masters International. Selskapet var blitt etablert i 2004 mens begge var aktive i Liberty League International. CarbonCopyPro markedsførte sitt eget markedsføringsverktøy Business-in-a-box, men dette var i realiteten kun en introduksjon til WMI-produktene.

 Wealth Masters International i Norge 

Det var først gjennom selskapet CarbonCopyPro at WMI i 2009 fikk etablert seg for alvor i Norge, og det var også dette konseptnavnet som tiltrakk seg oppmerksomhet fra presse og myndigheter. Flere nordmenn oppga å ha tjent millionbeløp som distributører for WMI. Høsten 2011 ble nordmannen Per Gunnar Hoem ansatt som Vice President of Marketing for satsingen i Europa,Wealth Masters Announces Key Staff Assignments PR Newswire samtidig som han var under konkurskarantene i Norge.

 Kontroverser 

21. desember 2010 traff Lotteritilsynet beslutning om å pålegge WMI å legge ned all virksomhet i Norge. Tilsynet hadde da konkludert med at WMI brøt lotterilovens § 16 etter å ha blitt felt på samtlige kriterier.Pyramidespill må legge ned i Norge E24 WMI påklaget vedtaket, men klagesaken ga ikke WMI medhold på noen punkter.Wealth Masters International – Vedtak med pålegg om stans av salg i Norge i henhold til pyramidebestemmelsen i lotteriloven § 16 Lotteritilsynet Direktesalgsforbundet støttet tilsynets konklusjon.Fikk medhold av tilsynet  Direktesalgsforbundet WMI påklaget kjennelsen til Lotteriklagenemnda, men heller ikke her fikk selskapet medhold.WMI må stoppe sal av sine produkt  Lotteri- og stiftelsestilsynet

Høsten 2011 innledet United States Securities and Exchange Commission en etterforskning av selskapet.Wealth Masters International MFW-03629 United States Securities and Exchange Commission Samtidig innledet Commerce Commission på New Zealand en etterforskning av selskapet etter mistanke om pyramidespill.Fair Trading Act Request for Information Commerce Commission

Michael Hamburger som stod oppført som Vice President of MarketingMichael Hamburger – Vice President of Marketing  Wealth Masters International, har en fortid fra pyramideselskapene Global Prosperity Group og Liberty League International, og var svoger av LLIs grunnlegger Brent Payne.Imagine Life Without Limits  Home Business Connection, Vol. 9, Issue 3 Han forlot WMI høsten 2011 til fordel for det konkurrerende selskapet Avant.

De juridiske utfordringene WMI opplevde i Norge medførte at pyramiden kollapset både i Norge og internasjonalt. Den siste konferansen ble arrangert i 2013, og i 2014 forsvant også selskapets nettsider.Hundreds To Gather For April Wealth Masters Conference In Las Vegas  Web Newswire

 Etterspill 

Parallelt med at WMI ble erklært ulovlig i Norge kastet mange av de norske medlemmene seg med på konseptet That Free Thing.Tirsdag: Fikk han pyramide-stempel. Torsdag: Solgte han nytt konsept E24, 1. april 2011

Da tilstrømningen av medlemmer stoppet opp i 2011 som følge av de juridiske problemene i Norge oppstod det uenigheter mellom WMIs grunnleggere og toppselgerne som hadde brukt CarbonCopyPro som salgskanal. CarbonCopyPro ble reintrodusert som Pro U (Pro University) i samarbeid med David Bach og konseptet Automated Millionaire.Pro U & Automatic Millionaire: The $39980 opportunity BehindMLM Dette kulminerte i et søksmål fra WMI mot Jay Kubassek og de mest sentrale i hans selgerkorps.Wealth Masters International, Ltd v. Kubassek et al Justia I 2012 etablerte Kubassek selskapet Digital Experts Academy som har en forretningsmodell adoptert fra WMI, og konseptet med å bruke CarbonCopyPro som inngangsportal ble også kopiert gjennom programmet The Six Figure Mentors.

Mike Dillard var en av de mest suksessrike rekruttererne til WMI, også han med en fortid fra Liberty League. Etter å ha forlatt WMI ble han engasjert som salgsagent for konseptet ProphetMax drevet av australske Senen Pousa gjennom selskapet Investment Intelligence Corp. I 2012 gikk SEC og CFTC til søksmål mot selskapet som ikke hadde nødvendig lisens til å tilby investeringer, noe som endte med at Pousa og IIC ble dømt til å betale 192 millioner dollar i erstatning og bøter. Pousa ble senere dømt til ett års betinget fengsel.

I 2013 etablerte Herriage og Bessey selskapet Vertical Legacy, også her med norske Per Gunnar Hoem som en av nøkkelpersonene.Vertical Legacy Review: WMI launch blog network? BehindMLM

Blant dem som ble saksøkt sammen med CarbonCopyPro var Michael Force. Han etablerte senere selskapet Digital Attitude med et forretningskonsept svært likt WMI.Digital Altitude Review: Marketing courses + events resurrected BehindMLM Med seg fikk han Mary Dee som hadde vært sentral i WMIs administrasjon, men som i 2011 røk uklar med Herriage og Bessey.Explosive email exchange reveals WMI management rift BehindMLM I januar 2018 gikk Federal Trade Commission til aksjon mot Digital Altitude og stengte driften.FTC Obtains Court Order Halting Business Coaching Scheme Federal Trade Commission Det ble tatt ut søksmål mot Force med anklager om at det var begått bedrageri i størrelsesorden 14 millioner dollar. I 2019 ble det inngått et forlik som innebar at Force måtte betale tilbake 1,9 millioner dollar, i tillegg til at han på livstid måtte avstå fra å delta i enhver form for investeringsvirksomhet eller bedriftsrådgiving.Michael Force cops $54 mill Digital Altitude judgment, stripped of assetsFour Defendants Agree to Settle FTC Allegations They Deceived Consumers with Business Coaching Scheme Federal Trade Commission

Karl Bessey døde i 2018.

 Referanser 

Kategori:Selskaper fra USA
Kategori:Pyramidespill
Kategori:Nettverksselskaper
Kategori:Selskaper etablert i 2005
Kategori:Selskaper opphørt i 2014